Uesa

Este articlo tracta sobre lo municipio teruelano de Uesa. Pa atros emplegos se veiga Uesa (desambigación).


Uesa (Huesa del Común en castellano) ye una villa y municipio d'a provincia de Teruel (Aragón), situau en a comarca d'as Cuencas Meneras. Fa parte d'o partiu chudicial de Calamocha. Perteneixe a l'arcipestrau de Mont Albán en a diocesi de Teruel y Albarracín.

A suya población (2006) ye de 106 habitants (2006) en una superficie de 61,70 km², con una densidat de población d'1,72 hab/km².

 Cheografía 
Uesa ye situau a 869 metros d'altaria sobre lo livel d'a mar, en una muga entre materials cretacios cuasi verticals (a on ye lo castiello), y materials terciarios mas plans d'una cuenca sedimentaria marguinal, salindo d'una foz que modela lo río Aguas tallando los estratos cretacios.

Comprende lo lugar de Rudiella, a lo sud-ueste de lo termin.

O lugar de Uesa se troba situau a una distancia de 109 km d'a ciudat de Teruel, a capital d'a suya provincia.

 Mugas 
O suyo termin municipal muga con Blesa, Plou, Maicas, Anadón, Allueva, Fuent Frida, Loscos y Mont-fort.

 Demografía 

 Toponimia 
En un texto en latín de l'Archivo de lo Pilar de 1126 escrito en Belchit firma como testigo un tal Joannes de Huasa (puet estar por la presencia de montanyeses pirenencos u por un escriba montanyés entre las tropas que heban conqueriu Belchit feba poco).

Uesa amaneix en las primicias de 1280 con a forma Osa que ye fácil que siga una forma latinizada. De feito "Uesa" puede venir de lo latín Ossa, plural de Ossum (ueso), estando un chenero neutro latino fosilizau como l'italiano le ossa (toz los uesos de lo cuerpo). Apareixe en lo fogache de 1495 como Guessa; atros cambios han estau Huesa dica 1860 y Huesa del Común dende 1873.

Rudiella se deciba Fuent Arodiella en las primicias de 1279-1280.

 Microtoponimos 
En textos d'o sieglo XV trobamos bel microtoponimo en aragonés u con component en aragonés y beluns encara existen: Guillermo Iturbe Polo y Isabel Lorenzo Magallón: El sieglo XV en Muniesa y su entorno (1367-1503). Centro de Estudios Miguel de Molinos. Marineta, Campo del Frayre, Plano de la Foz, La Foia el Arenal, Los Romarales, La Torraza, Los Albares, Val de Ombriz, La Canyada del Carrascal de Huesa, Vega de Franchones, Val de la Figuera, Royales, La Crabera, Los Quinyones, Loma Domingo, Cara al Pueyo, Canyada Salnueva, Royal, Model, El Moliniello, Las Fontaniellas en el Plano de La Foz, Regallo de la Villa, La Foz de Huesa.

 Historia 
Bi ha un castiello escachau que se diz que yera d'o Cid Campiador en a suya etapa de mercenario. Beluns creyen que ye l'hisn Warsa de textos arabes.

Estió reconquerida a los musulmans per as tropas d'o reino d'Aragón comandadas per Remón Berenguer IV de Barcelona en 1151. Agustín Ubieto Arteta La Reconquista aragonesa en Historia de Aragón, Vol. 1, 1989 (Generalidades), ISBN 84-7820-046-0, pp. 159-170.

En a Edat Meya, Uesa, Anadón, Blesa, Cortes d'Aragón, Chosa, Maicas, Muniesa, Plenas, Plou, Salcediello y Segura formaban la Honor de Uesa. En 1489 Uesa perteneixeba a la sobrecullida de Mont Albán, pero en o fogache de 1495 figura como una localidat d'a sobrecullida de Daroca. María Isabel Falcón Pérez: Aportación al estudio de la población aragonesa a fines del siglo XV. Aragon en la Edad Media, num.5, 1983, p 259. ISSN 0213-2486. A principios d'o sieglo XVI la Honor de Uesa s'unió con a Comunidat de Daroca convertindo-se en a seixma de la Honor de Uesa.

En tiempos estió uno de los lugars mas poblaus de Teruel por a suya industria ceramica, basada en o caolín que se troba en la formación arenas d'Utriellas

 Parla 
Entre los aragonesismos curiosos que se conservan en la parla uesina tenemos: airegaz, cabodanyo, chingallo, furgar, quiento, meligo, milopa, moncha.
Clama l'atención pasata, participio en -ato fosilizau por sustantivación.

 Administración 
 Reparto de concellers 
Eleccions municipals Partiu 1979 1983 1987 1991 1995 1999 2003 2007 2011 Partido Aragonés         3 Partido de los Socialistas de Aragón         1 Partido Popular         1 Total                 3
 Alcaldes 
 Lista d'alcaldes Lechislatura Nombre Partiu politico1979–1983 Emiliano Pradas Herrando Unión de Centro Democrático1983–1987  1987–1991  1991–19951995–19991999–2003  2003–2007  2007–2011 María Ermerinda Sinués Burillo 2011–2015 María Ermerinda Sinués Burillo Partido Aragonés2015–20192019–20232023–2027 Joaquina Teresa Juan Esteban  Consulta el listado de alcaldes que han sido proclamados en Aragón en Heraldo de Aragón. Partido Popular de Aragón

 Puestos d'intrés 
 Repuis d'o castiello d'o sieglo XII, conoixiu como Castiello de Penyaflor.
 Ilesia de Sant Miguel.
 Ermita de Santa Quiteria.
 Casa d'a Villa.
 Pozo de chelo.
 Peirón de Sant Miguel.
 Peirón de Sant Per.

 Referencias 

 Vinclos externos 

 www.Huesa.com.
 Lexico de Uesa.

 Veyer tamién 
 Lista de municipios de Teruel.

*